Jong vlieënier doen noodlanding in woongebiedDie Piper Seneca waarmee Werner Schulz ‘n noodlanding uitgevoer het. Werner Schulz, ‘n werknemer van Farmsecure, was onderweg na Lanseria in Gauteng met die maatskappy se tweemotorige Piper Seneca om passasiers op te laai, berig Volksblad. Net nadat hy in Bethlehem opgestyg het, het die linkerkantste enjin gefaal en moes hy ‘n noodlanding uitvoer. Hy het in Baartmanstraat in Gobles Folley te lande gekom. Hy het met die vliegtuig deur ‘n heining gebars, naby aan huise in Jordania. Schulz is nie beseer nie, maar was geskok. Dries en Lurica Janse van Rensburg, wat naby aan die ongelukstoneel bly, het vir Schulz vrugtesap aangebied. Die vliegtuig was Dinsdag nog steeds in die straat en owerhede moet eers die ondersoek afhandel voordat hy verwyder kan word. Klik hier om meer te lees.